Zanetor Agyeman-Rawlings

**Zanetor** (pronounced Zɑ-nɛ-tɔ) **Agyeman-Rawlings** (Dr.)  (bɛ daa dɔɣi o la silimin gɔli  June dahin yini dali yuuni 1978) o nyɛla  Ghana nim medical dɔɣitɛ, siyaasa nira, "Activist" n-ti pahi "Campaigner"  ka nyɛ bia kpɛma sani ŋun nyɛ paɣa zaŋ tuuli tiŋgbani zuɣulan 4th Republic of Ghana Jerry Rawlings (1993–2001) mini waligiri kuro Nana Konadu Agyeman (1993–2001). O nyɛla ŋun be Ghana jinaduu zaŋ n-ti Klottey-Korle piibu- piibu yaɣili  ka lahi nyɛ "medical doctor and humanitarian".  O nyɛla ŋun be lɛm paati (National Democratic Congress) ka daa di o yaɣili ŋɔ jintɔri maa zaŋ n-ti paati ŋɔ yuuni 2016 mini yuuni 2020 Ghana nim piibu- piibu.
## O piligu mini shikuru baŋsim bobu
Agyeman-Rawlings nyɛla bɛ ni daa dɔɣiso silimin goli  June 1, 1978  Accra, Ghana, West Africa. She nyɛla ŋun yina Dzelukope din be Volta Region la, Ghana. O daa pili la o shikuru North Ridge Lyceum shikuru mini Achimota shikuru o bilim ni. Ka daa ti naai bi'kura shikuru din yuli booni Wesley Girls shikuru din be Cape Coast yuuni 1995. O ba ni daa nyɛ Siyaasa nira la zuɣu, o ma ka o daa tabili pam n-gari o ba, o ma n-nyɛ bihi piriba Konadu Agyeman Rawlings. Zanetor daa lahi nyɛla ŋun tuɣi chaŋ shikuru shɛli din yuli booni Royal College of surgeons din be Ireland n-ti bɔhim dɔɣite tuma. O lahi mali shɛhira gbana din jɛndi zaba gu ka taɣi ni maligu bobu ka yina Ghana Armed Forces Command and Staff College. O lahi shɛhirili gbaŋ din nya Masters Degree ka jɛndi zabili, suhudoo ni gu ka taɣimaŋa (EMCPS) ka yina Kofi Annan International Peacekeeping and Training Centre (KAIPTC).

## Tuma

### Dɔɣitɛ tali tuma(Medical career)
Agyeman-Rawlings nyɛla "medical" dɔɣitɛ o tuma shee. O nyɛla ŋun pahi tuma duri yaɣa pam ni n-tum tuma ka daa nyɛ "initiatives championing women's and children's rights and improving sanitation" din be Ghana.

## O Ninsalisili Tuma
Yuuni 2015, TV3 nima daa nyɛla bɛ ni zaŋ so niŋ kpɛma ni o gari tooni ka bɛ laɣisi liɣiri ti gamo maa ni daa di ninvuɣ'shɛba zaŋ jɛndi June gɔli dabaata dali gamo shɛli din daa niŋ maa. Di ni daa niŋ ka kɔm mini buɣim gabi taba n-daa di niriba daa gari ninvuɣu kɔbiga ni pihinu ni ninvuɣ' tuha n-daa dansi Kpam kɔhibu shee maa. Ka daa lahi nyɛ ninvuɣ'so ŋun mɛ kɔlibeeti n-ti Osu Anorhor yaɣili, din yɛn che ka kɔ'kpɛɣu baligi tiŋa maa ni, ni din yɛn che ka loori yi yɛn kpe bee n-yi tiŋa maa ni ka pa yɛl'muɣisiri li tiŋa maa ni.

Yuuni 2014, May gɔli ni, Dr. Zanetor Agyeman Rawlings n-daa nyɛ saan'gahindili n-ti laɣingu shɛli Africa zaa paɣaba n-yina frame work of the Crans-Montana forum zaŋ  chaŋ Africa mini South-South cooperation din be Dakhla maa, din nia daa nyɛ ni di kpaŋsi ninsalisili tuma Anduniya yaaŋa zuɣu zaa.￼

## O taarihi
Dr. Zanetor Agyeman-Rawlings nyɛla Dɔɣite, o dɔɣitetali maa nyaaŋa, o daa nyɛla ŋun kpuɣi so'chib'shɛli n-kpe siyaasa ni. Ka daa kpaɣi bɔ nam paati shɛli o ba ni daa kpa, dini n-nyɛ lɛm paati (NDC) ŋun nia nyɛ ni o lɛbigi jintɔra zaŋ ti Klottey Korle yaɣili.Vihigu wuhiya ni Zanetor nyɛla ŋun mali dabba ayi bihi, yino nyɛla Ghana nira ka yino nyɛ Scottish.￼

O Ghana yura, bɛ ni mi so Herbert Mensah ŋun daa nyɛ bɔlli koochi daa nyɛla ŋun zaŋ o tahi kootu ni o ti deei bia maa sulinsi. Yɛlli ŋɔ zaŋ tahi kootu ŋɔ ni din daa niŋ November 2015 yuuni, Herbert Mensah daa nyɛla ŋun yɛli ni Zanetor daŋ zaɣisi mi ni o miri bihi maa bɛ ni labi na. 

## O Siyaasatali yɛltɔɣa
Bihi piriba Dr. Zanetor Agyeman-Rawlings n na nyɛ jintɔra zaŋ ti Klottey-Korle yaɣili din be Ghana tiŋgbani ni, o nyɛla lɛm paati (National Democratic Congress) jintɔriba maa ni yino. O nyɛla ŋun mali zaɣa ni biɛhigu yɛltɔɣa kpaŋsibu, ka lahi nyɛ ninvuɣ'so ŋun bi bɔrii gaŋbu biɛhigu puuni, n lahi nyɛ ŋun kpaŋsiri tuma bɔ n-ti niriba. Ŋuni lahi nyɛla ŋun pahi jintɔriba ni pii pahi biɛhigu mini tabiibi ni baŋsim bɔhimbu yɛltɔɣa ni laɣingu shɛli ban yuuni paɣaba mini dabba yɛltɔɣa.

O ni kpe Ghana jintɔr'duu yuuni 2017, Zenator nyɛla ŋun  tum viɛnyɛla ni  o kpaŋsi tuma niŋ bayaana o yaɣili maa, ka lahi tuɣi ni o kpaŋsi  tuma bɔ n-ti paɣaba, biɛhigu mali zali nti pahi shikuru chandi kpaŋsibu Ghana tingbani puuni. O ni labi di pumpɔŋɔ, di chɛmi ka o mini o yaɣa mini o yaɣili maa paati kpamba su laɣ'dili zaŋ chaŋ so'chibisi din yɛn bɔ lɛbiginsim o yaɣili maa na, ka o nia chaŋ ti kpa ninkura ban be tinkpansi, ni lɛbiginsim ni luɣi shɛŋa. Din pahira, o nyɛla ŋun pahi tum alaafee bɔmma nima mini Samasama tumayilinima nti pahi  bindirigu alaafee yulibu tumayilinima wuligibu polo.

### Parliamentary bid
Silimin gɔli September biɛɣ'pinyini dali yuuni 2015, Dr. Agyeman-Rawlings daa nyɛla ŋun daa piigi gbaŋ ni o yina n-ti kpaɣiri m-bo Korle Klottey piibu piibu yaɣili lɛm paati (National Democratic Congress ) jintɔri tali o mini Korle Klottey jintɔra kuro Nii Armah Ashitey n-ti pahi Leeford Kpakpo Quarshie.

Din daa niŋ ka o piigi gbaŋ o ŋɔ, o daa yɛli ya ni o yi ka nia ni siyaasa tali ni amaa o nyɛla ŋun taɣi o nia. O siyaasa tali ni kpɛbu daliri nyɛla niriba ni booni o na yɛri o din tu ni o kpɛ siyaasa tali ni shɛm. O ba, tiŋgbani zuɣulan kuro nyɛla ŋun daa saɣi n-ti o bia ŋɔ yɛltɔɣa maa.

### Jintɔra
O nyɛla ŋun daa nya nasara silimin gɔli November biɛɣ'pia dali yuuni 2015 lɛm paati mabiligu piibu- piibu la zaŋ n-ti Korley Klottey piibu- piibu yaɣili din be Greater Accra Region ka daa kpaɣiri m-bo yuuni 2016 Ghana nim piibu- piibu din daa niŋ silimin gɔli December dabaa ayopɔin dali yuuni 2016. O nyɛla jintɔra zaŋ n-ti Klottey Korle piibu- piibu yaɣili. O nyɛla ŋun be Gender and Children komitii n-ti pahi and Environment, Science and Technology komitii. O nyɛla ŋun daa labi di jintɔri kuɣ yuuni 2020 Ghana nim piibu- piibu.
## O Tuma Baŋsim Yaɣili
Agyeman- Rawlings nyɛla ŋun tum dɔɣite tuma “general practice” puuni sahashɛli o ni daa pili o baŋsim yaɣili bɔhimbu.

O nyɛla ŋun tim nuu zaŋ kpa laɣingu yaɣa yaɣa mini gbaari shɛŋa din yɛn kpaŋsi paɣaba mini bihi biɛhigu ka lahi kpaŋsi sabita Ghana.￼

## Shikuru Shɛŋa o ni chaŋ
Shikuru Shɛŋa o ni chaŋ n-nyɛ;

# Achimota shikuru
# Wesley Girls Senior High School
# Ghana Arm Forces
# Royal College of surgeons in Ireland.

#
#
#
#
#

# ns in Ireland
#
## Lihimi m-pahi

* Nana Konadu Agyeman Rawlings.
* Jerry John Rawlings
## Kundivihira